open-index/open-wikipedia-markdown huggingface dataset:
אופק נדיר

**אופק נדיר** (נולד ב-14 במאי 1999) הוא כדורגלן ישראלי המשחק בעמדת המגן השמאלי בהפועל ירושלים.

## קריירה
נדיר התחיל את הקריירה שלו בקבוצת הילדים של מכבי חיפה והתקדם בקבוצות הגיל שלה עד גיל נוער. הוא גם זכה לשחק עמה בליגת האלופות לנוער. בקיץ  עבר לקבוצת הנוער של עירוני קריית שמונה. עונה לאחר מכן הצטרף לקבוצה הבוגרת ואף נכלל בסגל הקבוצה אך לא זכה לדקות משחק בליגה. ב-31 ביולי 2019 רשם את משחקו היחיד בקבוצה בניצחון 1–2 נגד מכבי נתניה במסגרת גביע הטוטו.

בספטמבר  הושאל להפועל עפולה מהליגה הלאומית. ב-7 בפברואר 2020 הבקיע את שער הבכורה שלו בקריירה בתיקו 1-1 נגד מכבי פתח תקווה.

ביולי  חתם בהפועל ירושלים מליגת העל. ב-26 באוגוסט ערך את הופעת הבכורה שלו בליגה בתיקו 1-1 נגד מכבי פתח תקווה. ב-17 בפברואר 2024 הבקיע את שער הבכורה שלו בקבוצה בתיקו 1-1 נגד מ.ס. אשדוד.

בצעירותו, נדיר שיחק בכל נבחרות הנוער של ישראל בהן רשם 28 הופעות וכבש שני שערים.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:טבריה: כדורגלנים
קטגוריה:כדורגלני הפועל עפולה
קטגוריה:כדורגלני הפועל ירושלים
קטגוריה:ישראלים שנולדו ב-1999
בתי הקברות היהודיים בעדן

**בתי הקברות היהודיים בעדן** הם שני בתי הקברות של יהדות עדן שחיה בעיר עדן שבתימן: בית הקברות העתיק, שנהרס בשנת 1970 לאחר עזיבת אחרוני היהודים את עדן, ובית הקברות החדש, שכולל מאות קברים של נפטרים ממאות השנים האחרונות ונמצא באזור מועלא  שבעדן.

## בית הקברות העתיק
בית הקברות העתיק מתואר על ידי הרב יעקב ספיר, שסייר בעדן בשנת 1864, ככולל קברים "מסוף האלף הראשון ומתחלתו", וכמקום ששימש לקבורה "עד לפני כמאתים שנה",

## בית הקברות החדש
מדבריו הנ"ל של הרב ספיר משמע שהקבורה במקום החלה כמאתיים שנה לפני שכתב את דבריו, כלומר, באמצע או בסוף המאה ה-17 לעומת זאת, באתר בית הקברות נכתב שהמצב הקדומה ביותר היא משנת 1863. ב-2017 דיווח המזרחן ד"ר אדי כהן על פגיעה בבית הקברות על ידי השלטונות והתכוננות להריסה מוחלטת שלו לצורך שימוש בשטח לבנייני מגורים; בשנת 2020 דיווחו רשויות מקומיות על בניית קיר תמך בסמוך לבית הקברות, והכחישו טענות על הריסת בית הקברות לצורכי בינוי. ב-2022 דיווח העיתונאי התימני אחמד שלבי על שיפוץ בית הקברות, ביוזמת יו"ר מועצת המעבר הדרומית של תימן, עידרוס א-זוביידי, שבעברו שימש מושל העיר עדן, ובערוץ התקשורת אל-מהריה התימני התפרסמה השערה שלפיה צעד זה נעשה כשלב מקדים לקראת נרמול היחסים הדיפלומטיים בין ישראל לתימן.

## קישורים חיצוניים
* בית הקברות החדש, באתר פרויקט גילוי בתי הקברות של JewishGen
* הרצאה של ד"ר דורון יעקב על בית הקברות, כוללת תמונות רבות
* צילום מהאוויר של בית הקברות, מתוך גלויה משנות ה-50 של המאה ה-20

## הערות שוליים

קטגוריה:אסיה: בתי קברות יהודיים
קטגוריה:עדן
קטגוריה:יהדות תימן
שי שטרן (משפטן)

**שי שטרן** (נולד ב-1978) הוא משפטן, פרופסור חבר בפקולטה למשפטים באוניברסיטת בר-אילן.

## קורות חיים
שי שטרן נולד ב-1978, למשפחה דתית לאומית. למד בישיבת ההסדר בקריית שמונה ושירת בצה״ל בין השנים 1998 ועד 2002. בתפקידו האחרון היה קצין מודיעין.

הוא סיים תואר ראשון במשפטים בהצטיינות, באוניברסיטת בר-אילן בשנת 2006. תואר שני ושלישי למד באוניברסיטת תל אביב. את התזה בדוקטורט כתב בהנחייתו של פרופסור חנוך דגן.

הוא היה מלגאי בתוכנית המלגות של המכון הישראלי לדמוקרטיה. כמו כן קיבל מלגה מהמרכז ללימודי משפט מתקדמים באוניברסיטת תל אביב.

עבד כעורך דין במשרד עורכי הדין ש. הורביץ ושות׳ עד שנת 2011.

תחומי ההתמחות של שטרן הם קניין, תכנון ובנייה והבנייה משפטית של המרחב. בין היתר עוסקים מחקריו במתח בין המדינה ואוכלוסיות שונות בתוכה.

בשנת 2014 הצטרף כחבר סגל בפקולטה למשפטים באוניברסיטת בר-אילן. בשנת 2024 קודם לדרגת פרופסור חבר.

ב-2020 הצטרף גם כעמית למכון החרדי למחקרי מדיניות, ובדצמבר 2024 מונה לראש המכון.

## חיים אישיים
שי שטרן נשוי לאורלי ולזוג יש ילדים.
## קישורים חיצוניים
*פרופ' שי שטרן, באתר הפקולטה למשפטים, אוניברסיטת בר-אילן
*שי שטרן - קורות חיים
*שי שטרן, באתר המכון הישראלי לדמוקרטיה
*פרופ׳ שי שטרן, באתר המכון לאסטרטגיה ומדיניות חרדית
*shai stern, באתר גוגל סקולר
*Shai Stern, באתר ResearchGate
*Shai Stern, באתר LinkedIn

## הערות שוליים

קטגוריה:עורכי דין ישראלים
קטגוריה:משפטנים ישראלים
קטגוריה:בוגרי ישיבת ההסדר קריית שמונה
קטגוריה:סגל אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1978
מארץ'

**מארץ**' ו**מרץ**' הם התעתיקים העבריים של מספר שמות לועזיים.

קטגוריה:שמות משפחה אנגליים
יפעת מרבל

**יפעת מרבל** היא פרופסור לאימונולוגיה במכון ויצמן למדע. מחקרה הוא בנקודת המפגש שבין ביוכימיה, פרוטאומיקה ואימונולוגיה, ועוסק בשאלות מחקר בתחום מחלת הסרטן ומערכת החיסון.

## ביוגרפיה
מרבל גדלה בגבעת שמואל. בצעירותה לא סיימה תיכון ולא הוגשה לבחינות הבגרות, לאחר שמערכת החינוך קבעה שאינה מתאימה למסגרת. היא עזבה את בית הספר בתחושת כישלון, עבדה בעבודות מזדמנות ונחשבה במשך שנים ל"פוטנציאל מבוזבז". נקודת המפנה הגיעה כאשר קיבלה ציון 752 בבחינה הפסיכומטרית, ומשם המשיכה ללימודים באוניברסיטה. רק בגיל 43 אובחנה עם הפרעת קשב וריכוז.

בצה"ל שירתה בחיל האוויר.

בשנת 2003 קיבלה תואר ראשון בביולוגיה חישובית מאוניברסיטת בר-אילן. בשנת 2005 קיבלה תואר שני באימונולוגיה ממכון ויצמן למדע כחלק מקבוצה של פרופ' ירון כהן מהמחלקה לאימונולוגיה. בשנת 2010 קיבלה תואר דוקטור בביולוגיה מערכתית מאוניברסיטת הרווארד בהנחייתו של פרופ’ . בשנים 2011–2014 המשיכה לפוסט-דוקטורט באוניברסיטת הרווארד. בספטמבר 2014 חזרה לישראל, כראש קבוצת מחקר במכון ויצמן למדע החוקרת את הפרוטאזום.

מאז אפריל 2021 היא חברה ב"8400 - רשת הבריאות" - הפועלת לקידום תעשיית הרפואה בישראל.

במקביל לעבודתה במכון ויצמן למדע, החל ממאי 2024 היא נמנית עם שלושת המייסדים של חברת ההזנק פרומיס ביו בע"מ, העושה שימוש בפלטפורמת בינה מלאכותית מבוססת ענן לעריכת ניתוחים אפיפרוטאומיים רחבי היקף על נתוני ספקטרומטריית מסה סטנדרטיים לשם שיפור הטיפול במחלות.

במהלך מבצע עם כלביא נהרסה המעבדה שלה במכון ויצמן מפגיעת טיל בליסטי ששוגר מאיראן, והיא שיקמה אותה.

### חיים אישיים
נשואה לעינב לזר, ולהן שלושה ילדים.

## מחקריה
מחקרה הוא בנקודת המפגש שבין ביוכימיה, פרוטאומיקה ואימונולוגיה, ועוסק בשאלות מחקר בתחום מחלת הסרטן ומערכת החיסון.

מחקר שהובילה מצא שהפרוטאזום יודע לפרק חלבונים לפפטידים שהם בעלי יכולת פעולה נגד חיידקים. מדובר על מנגנון חיסוני שלא היה מוכר עד למחקר זה. צוות החוקרים שעבד תחתיה מצא יותר מרבע מיליון פפטידים בעלי פוטנציאל לאפקט אנטי חיידקי. פפטידים אלה עשויים להוות בעתיד בסיס לתרופות חדשות בעלות מנגנון פעלה שונה מאנטיביוטיקה. המחקר פורסם בתחילת מרץ 2025 בכתב העת Nature.

## פרסים והוקרה
בשנת 2024 הוענק לה פרס רפפורט לחוקרת מבטיחה.

בשנת 2025 בחר אותה כתב העת המדעי Nature לאחת מעשרת החוקרים המשמעותיים ופורצי הדרך של שנת 2025.

בשנת 2026 זכתה באות אבירות מרכז פרס לשלום ולחדשנות, לנשים פורצות דרך ומעוררות השראה.

## קישורים חיצוניים
* Prof. Yifat Merbl, באתר של מכון ויצמן למדע 
* 

## הערות שוליים

קטגוריה:בוגרות מכון ויצמן למדע
קטגוריה:בעלי תואר דוקטור מאוניברסיטת הרווארד
קטגוריה:אימונולוגים ישראלים
קטגוריה:סגל מכון ויצמן למדע: ביוכימיה
קטגוריה:זוכי פרס רפפורט
קטגוריה:גבעת שמואל: אישים
קטגוריה:להט"ביות ישראליות
קטגוריה:ישראליות שנולדו במאה ה-20
ארון קרייגין

**ארון הריסון קרייגין** (באנגלית: **Aaron Harrison Cragin**; 3 בפברואר 1821 – 10 במאי 1898) היה פוליטיקאי אמריקאי, שכיהן כחבר בית הנבחרים וכחבר הסנאט של ארצות הברית מטעם מדינת ניו המפשייר.

## ביוגרפיה
### ראשית חייו
קרייגין נולד ב-3 בפברואר 1821 בווסטון, ורמונט, והיה בנם של ארון ושרה ויטני קרייגין. הוא השלים לימודים מכינים, למד משפטים, הוסמך לעריכת דין באולבני, ניו יורק, בשנת 1847, והחל לעסוק בעריכת דין בלבנון, ניו המפשייר.

הוא נישא לאיזבלה טאולר, ולשניים נולד בן אחד. 

### קריירה פוליטית
בשנים 1852–1855 כיהן קרייגין כחבר בבית הנבחרים של ניו המפשייר.

הוא נבחר מטעם המפלגה האמריקאית לקונגרס ה־34, ולאחר מכן כמועמד המפלגה הרפובליקנית לקונגרס ה־35, וכיהן בבית הנבחרים של ארצות הברית מ־4 במרץ 1855 עד 3 במרץ 1859. בתקופת כהונתו שם שימש כיו"ר הוועדה להוצאות מחלקת המלחמה (בקונגרס ה־34).

לאחר מכן חזר לעסוק בעריכת דין, וב־1859 כיהן שוב כחבר בבית הנבחרים של ניו המפשייר. בשנת 1860 היה ציר בוועידת המפלגה הרפובליקנית בשיקגו, וב־1866 שימש ציר בוועידת ה"מתונים" בפילדלפיה.

בשנת 1864 נבחר קרייגין כחבר הסנאט של ארצות הברית מטעם המפלגה הרפובליקנית. הוא נבחר מחדש ב־1870, וכיהן בסנאט מ־4 במרץ 1865 עד 3 במרץ 1877. במהלך כהונתו בסנאט שימש כיו"ר הוועדה לנוסחים סופיים של חוקים בקונגרס ה־39, וכחבר בוועדות: ביקורת ופיקוח על הוצאות נלוות (בקונגרסים ה־40 וה־41), ענייני הצי (בקונגרסים ה־41 וה־43), ורכבות (בקונגרסים ה־43 וה־44).

נשיא ארצות הברית רתרפורד הייז מינה אותו לחבר בוועדה לרכישת שמורת מעיינות החמים בארקנסו, והוא שימש כיו"ר הוועדה בשנים 1877–1879.

### מותו
קרייגין נפטר בוושינגטון די. סי. ב־10 במאי 1898, בגיל 77. הוא נקבר בבית העלמין School Street בלבנון, ניו המפשייר.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:חברי בית הנבחרים של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1821
קטגוריה:אמריקאים שנפטרו ב-1898
מורדי ועקנין

**מרדכי ועקנין** (נולד ב-28 באוגוסט 1968) הוא כדורגלן עבר ישראלי ששיחק בעמדת הקשר. רוב הקריירה שלו שיחק בהפועל ירושלים.

## קריירה
ועקנין התחיל את הקריירה שלו במחלקת הנוער של הפועל ירושלים ובגיל 17 הצטרף לקבוצה הבוגרת. בעונת 1989/1990 הפך לשחקן הרכב. בקיץ  הושאל להפועל רמת גן עד לסיום העונה. בסיום העונה חזר לירושלים ושיחק בה עוד שלוש שנים עד לסיום העונה.

לאחר פרישתו ועקנין אימן בקבוצות שונות. הקבוצה האחרונה בה אימן הייתה הפועל ירושלים, עת ששיחקה בליגה א', שהייתה גם העונה האחרונה שלה לפני הפירוק.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הפועל רמת גן
קטגוריה:כדורגלני שמשון תל אביב
קטגוריה:מאמני כדורגל ישראלים
קטגוריה:מאמני הפועל ירושלים
קטגוריה:ישראלים שנולדו ב-1968
Negotiations and Love Songs

**Negotiations and Love Songs** (בעברית: **משאים ומתנים ושירי אהבה**) הוא אלבום אוסף של זמר הרוק והפולק היהודי-אמריקאי פול סיימון שיצא לאור ב-1988 בהוצאת וורנר רקורדס. זהו אלבום האוסף השני בקריירת הסולו של סיימון, קדם לו האלבום  שיצא לאור ב-1977. האלבום הוא אלבום כפול ומכיל שירים שהוקלטו בשנים 1971–1986. שם האלבום לקוח משורה בשיר *Train in the Distance*.

האלבום הגיע למקום ה-110 במצעד האלבומים של בילבורד ולמקום ה-17 במצעד האלבומים הבריטי ועם השנים הגיע למעמד של אלבום פלטינה בארצות הברית ובבריטניה.

## רשימת השירים

## קישורים חיצוניים

## הערות שוליים

קטגוריה:אלבומי פול סיימון
קטגוריה:אלבומים באנגלית
קטגוריה:אלבומי חברת וורנר רקורדס
פירוש לחוקי החוזים

ממוזער|עטיפת הספר ""תוכן החוזה" - חוק החוזים (חלק כללי), תשל"ג-1973; פרק ג': צורת החוזה ותוכנו סעיפים 23-33"
**פירוש לחוקי החוזים** היא סדרת ספרי משפט שייסד וערך פרופ' גד טדסקי בהוצאת המכון למחקרי חקיקה ולמשפט השוואתי על שם הארי ומיכאל סאקר, העוסקים בפרשנות, ביאור, השוואות וביקורות ("קומנטארים" ) לחוקי החוזים בישראל. לאחר פרישתו, החליפו את טדסקי בעריכת הסדרה איל זמיר, גבריאלה שלו ומרדכי א׳ ראבילו. נכון ל-2023, איל זמיר הוא עורך הסדרה.

ספרי הסדרה אינם משמשים כביאור בלבד, ככלל, לדין הנוהג הנדון בהם, אלא נוקטים בעמדות ביקורתיות, בהתבסס על שיקולי מדיניות שונים. זאת, בניגוד לקומנטרים על הקודקס האזרחי הגרמני, למשל.

## ספרי הסדרה
הסדרה כוללת את הספרים (לפי סדר היציאה לאור):

* **חוק הכשרות המשפטית והאפוטרופסות, התשכ"ב–1962** מאת יצחק אנגלרד, תשל"ב (תוספת: תשל"ח); מהדורה שנייה 1995; מהדורה שלישית 2023.
* **חוק המחאת חיובים, תשכ"ט-1969** מאת מרים בן-פורת, תשל"ב (תוספת: תשל"ז).
* **חוק המכר, תשכ"ח-1968** מאת זאב צלטנר, תשל"ב (תוספת: תשל"ז).
* **חוק החוזים (תרופות בשל הפרת חוזה) תשל"א-1970** מאת אורי ידין, תשל"ג; מהדורה שנייה תשל"ח.
* **חוק המשכון, תשכ"ז-1967** מאת יהושע ויסמן, תשל"ד.
* **חוק השליחות, תשכ"ה-1965** מאת אהרן ברק, תשל"ה; מהדורה שנייה ב' כרכים 1996.
* **חוזה לטובת אדם שלישי: חוק החוזים (חלק כללי), פרק ד', סעיפים 34-38**, מאת גבריאלה שלו, תשל"ז.
* **כריתת חוזה - חוק החוזים (חלק כללי), תשל"ג-1973 פרק א', סעיפים 12-1**, מאת גבריאלה שלו, תשל"ח (תוספת: תשמ"ג).
* **חוק המתנה, תשכ"ח-1968** מאת אלפרדו מרדכי ראבילו, תשל"ט; מהדורה שנייה: תשנ"ז.
* **חוק הערבות, תשכ"ז-1967** מאת שלו גנוסר, תשל"ט.
* **פגמים בכריתת חוזה - חוק החוזים (חלק כללי), תשל"ג-1973 פרק ב': ביטול החוזה בשל פגם בכריתתו, סעיפים 22-13** מאת גבריאלה שלו, תשמ"א.
* **חוק הנאמנות, תשל"ט-1979** מאת שלמה כרם, תשמ"ג; מהדורה רביעית: 2004.
* **חוק חוזה הביטוח, תשמ"א-1981** מאת אורי ידין, תשמ"ד.
* **חוק החוזים האחידים, התשמ"ג-1982** מאת אריאל בן-נון, תשמ"ז .
* **חוק המכר, תשכ"ח-1968** מאת איל זמיר, תשמ"ז; מהדורה חדשה ב' כרכים 2023.
* **תוכן החוזה - חוק החוזים (חלק כללי), תשל"ג-1973 פרק ג: צורת החוזה ותוכנו, סעיפים 23-33** מאת גבריאלה שלו תשמ"ח.
* **חוק חוזה הקבלנות, תשל״ד—1974** מאת איל זמיר, 1994.
* **חוק השומרים, תשכ״ז - 1967** מאת שירלי רנר, 1998.
* **חוק המכר (דירות), תשל״ג-1973** מאת איל זמיר, 2002.
* **חוק חוזה הביטוח, תשמ"א-1981** מאת שחר ולר כרך א': 2005; כרך ב': 2007.
* **חוק הערבות, התשכ"ז-1967 סעיפים 18-1** מאת ברכיהו ליפשיץ, 2021.

### בעבודה

* **חוק הנאמנות, תשל"ט-1979** מאת אדם חפרי וינוגרדוב.

## ראו גם

* פירוש לחוקי היסוד

## הערות שוליים

קטגוריה:ספרי עיון בעברית: משפט
קטגוריה:סדרות ספרי עיון
קטגוריה:חוזים והסכמים
קטגוריה:ספרי מכון סאקר
ז'אן ד'ארק (רוזטי)

**ז'אן ד'ארק** הוא ציור מאת האמן הבריטי דנטה גבריאל רוזטי, שנוצר בשנת 1864 בטכניקה מעורבת של עיפרון, צבעי מים, צבע גוף וגומי ערבי על נייר. מידות היצירה הן 31.2 על 29.5 סנטימטרים, והיא חתומה בראשי התיבות של האמן ומתוארכת בפינה הימנית התחתונה. הציור משתייך לזרם  הפרה-רפאל יהמאוחר, והוא נחשב לביטוי אינטימי וסמלי של דמותה ההיסטורית של ז'אן ד'ארק.

### תיאור ופרשנות
ביצירה נראית ז'אן ד'ארק כשהיא מפנה את מבטה שמאלה ומנשקת ברגש את חרב הגאולה, סמל לשליחותה הרוחנית והפוליטית. האווירה בציור מהורהרת ונזירית, והקומפוזיציה מתמקדת במפגש השקט שבין הדמות והחרב, כמחווה של קבלה, אמונה והתמסרות. רוזטי, שהיה בין מייסדי האחווה הפרה-רפאליטית, נטה לייצג דמויות נשיות מיתולוגיות וקדושות דרך מבע רגשי, צבעוניות עשירה ואידיאליזציה של יופי פנימי וחיצוני. בציור זה, ז'אן מוצגת לא כלוחמת נועזת אלא כמי שמונעת על ידי חזון פנימי עמוק ואמונה בלתי מתפשרת.

### גרסאות של הציור
רוזטי יצר מספר גרסאות לנושא ז'אן ד'ארק בשנות השישים של המאה התשע עשרה. הגרסה הראשונה צוירה בשנת 1863 כציור שמן, והוזמנה על ידי ג'יימס אנדרסון רוז, פטרון ואספן. בגרסה זו הופיעה ז'אן כשהיא פונה ימינה, והיו בה שינויים בקומפוזיציה, בפרטי הלבוש ובתפאורה. בשנת 1864 יצר רוזטי גרסת צבעי מים מוקטנת שהוזמנה על ידי אלן היטון, פטרונית ואספנית מלידס, אותה החשיב רוזטי לעליונה מבחינה צבעונית והבעתית. הגרסה הנוכחית, אף היא מ-1864, היא העתק מוקטן של ציור היטון, והיא הוזמנה על ידי לואיזה, ליידי אשברטון, אצילה בריטית ודמות מרכזית בסצנת האמנות הוויקטוריאנית. זו לא הייתה הרכישה הראשונה שלה מרוזטי, והיא קישטה את ביתה החדש סיפורט' לודג' שבחוף דבון ביצירה זו לצד עבודות נוספות של אמנים בני זמנה, ביניהם ויסטלר וחלונות ויטראז' מחברת מוריס. ידידתה הקרובה, ליידי טרווליאן, התפעלה מאוד מהציור כאשר ביקרה שם באותה שנה.

בשנת 1882, סמוך למותו, יצר רוזטי גרסה נוספת של ז'אן ד'ארק בציור שמן בסגנונו המאוחר והמעובד, ובו ניתן לזהות את תווי פניה של ג'יין מוריס, המוזה הקבועה שלו. ציור זה מצוי כיום באוסף מוזיאון פיצוויליאם שבקיימברידג'.

### פטרוניות והקשר חברתי
הן אלן היטון והן ליידי אשברטון, אף שהשתייכו למעמדות שונים – בורגנות מול אצולה – חלקו תכונות של עצמאות כלכלית, כוח רצון ועניין פעיל באמנות. שתיהן בחרו לרכוש יצירה המייצגת דמות נשית פורצת גבולות, המובילה מהלך צבאי ורוחני כאחד, ומאתגרת את מוסכמות המגדר והכוח בתקופתה.

## הערות שוליים

קטגוריה:דנטה גבריאל רוזטי: ציורים
קטגוריה:ציורי שמן
קטגוריה:ציורים מהמאה ה-19
קטגוריה:ז'אן ד'ארק
מה שיותר עמוק יותר כחול

**"מה שיותר עמוק יותר כחול"** הוא שיר שכתב, הלחין וביצע שלום חנוך. את השיר ביצע חנוך באלבום "שבלול", שיצא לאור ב-1970, וכן עם להקת תמוז בה היה חבר, באלבומה היחיד "סוף עונת התפוזים".

מנגינת הפתיחה בגרסה הראשונה של השיר התבססה על השיר "I Feel Free" של קרים. לדברי חנוך, אילו היה יודע שהגיטריסט חיים רומנו, שגם ביצע אותה באלבום, שאב אותה מהשיר הזה, הוא היה מסרב להשתמש בה.

הגרסה הידועה ביותר לשיר היא של להקת תמוז. במקור, השיר היה באורך סטנדרטי יחסית, אולם באלבום "סוף עונת התפוזים" הוא התארך לקטע מוזיקלי באורך של כ-9 דקות, שרובו המוחלט כולל נגינה ולא שירה.

השיר הוא מהראשונים שחנוך בלבד היה הסולן בהם.

השיר הגיע למקום ה-22 במצעד משיריו של חנוך שערך גלגלצ באפריל 2009.

בין היתר, ביצעו הלהקות רוקפור וצעירי תל אביב, רן דנקר ועילי בוטנר גרסאות כיסוי לשיר.

## הערות שוליים

קטגוריה:שירי שלום חנוך
קטגוריה:שירי תמוז
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירי רוק בעברית
שטויות בחדשות

**שטויות בחדשות** היא סדרת טלוויזיה ישראלית חינוכית לילדים, המשודרת בערוץ ניק ג'וניור למנוי HOT.

## עלילה
בכל פרק, חבורת בובות מגישה מהדורת חדשות עם מלא דברים שטותיים.

## דמויות ומדבבים
* עמוס דיקט (אריאל דורון) - קריין החדשות המנסה להיות רציני אך ללא הצלחה.
* מוקי - הכלב של עמוס.
* פיפי מנדולינה (גוני פז) - מגישה פינה של המצאות לא מוצלחות ולעיתים משדרת מהספארי על "יצורים".
* מטר רץ (אופיר צויבל) - כתב הבריאות והספורט, עצל במיוחד.
* דפי נידפי (אפרת גונן) - חזאית כושלת אשר לא מצליחה לנבא את מזג האוויר.

## קישורים חיצוניים
* 
* פרקי התוכנית ביוטיוב

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2015
קטגוריה:ניק ג'וניור: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
מטאליזם (כלכלה)

**מטאליזם** הוא העיקרון הכלכלי ולפיו ערכו של הכסף נובע מכוח הקנייה של הסחורה שעליה הוא מבוסס, כלומר, אם מדובר במטבעות ממתכת כסף, אזי שוויין יהיה כשווי מתכת הכסף במשקל המטבע. המטבע במערכת מוניטרית מטאליסטית יכול להיווצר מהסחורה עצמה (מטבעות כסף, זהב וכדומה) או באמצעות שימוש בכסף ייצוגי (כגון שטרות לאומיים) שניתן למשוך תמורתם את הסחורה שהם מייצגים.  (1842–1926) טבע את המונח "מטאליזם" כדי לתאר מערכות מוניטריות המשתמשות במטבעות שהוטבעו בכסף, זהב או מתכות אחרות.

בתיאוריה הכלכלית המטאליסטית, ערך המטבע נגזר מערך השוק של הסחורה שעליה הוא מבוסס, ללא תלות בתפקידו המוניטרי. קרל מנגר (1840–1921) הסביר כי כסף נוצר כאשר קונים ומוכרים בשוק מסכימים על שימוש בסחורה משותפת כאמצעי חליפין, כדי להפחית את עלויות החליפין. הערך הפנימי של הסחורה חייב להיות מספיק כדי להפוך אותה לבעלת שווי משמעותי ולקבל אותה בקלות כתשלום. במערכת כזו, קונים ומוכרים של סחורות ושירותים אמיתיים מקימים את אמצעי החליפין באופן עצמאי מכל מדינה ריבונית. מטאליסטים רואים את תפקיד המדינה אך ורק בהטבעת המטבעות ככלי לאימות של איכות וכמות המתכת המשמשת ליצירת המטבע, בשונה מ (או אנטי-מטאליזם), מערכת מוניטרית שבה למדינה יש מונופול על המטבע שלה והיא יוצרת שוק וביקוש ייחודיים למטבע על ידי הטלת מיסים או חובות חוקיות אחרות שניתן לשלם רק באמצעות אותו מטבע.

ג'וזף שומפטר (1883–1950) הבחין בין מטאליזם "תאורטי" ל"מעשי". שומפטר סיווג את עמדת מנגר, שלפיה קישור בין סחורות חיוני להבנת המקורות וטבע השימוש בכסף, כ"מטאליזם תאורטי". הוא הגדיר "מטאליזם מעשי" כמצב בו אף על פי שלמדינה ריבונית יש כוח בלתי מוגבל ליצור מטבעות שאינם מגובים במתכת בעלת שווי ממשי, היא מאמצת מערכת של מטבע מגובה מתכת.

## ביחס לשיטות אחרות
תומכי המטאליזם מתנגדים לשימוש בכסף פיאט, כלומר כסף ממשלתי ללא ערך פנימי.

היסטורית, האסכולה היריבה העיקרית למטאליזם הייתה הכרטליזם, שאומרת שגם במערכות שבהן מטבעות עשויים ממתכות יקרות, ערך הכסף נובע בעיקר מסמכותה של המדינה. התחרות בין שתי המערכות האלטרנטיביות הללו התקיימה כבר אלפי שנים, הרבה לפני שהמושגים הוגדרו באופן מוסדר. לעיתים נעשה שימוש במערכות מוניטריות היברידיות.

ויכוח נוסף הוא האם יש להשתמש במתכת אחת כמטבע (בסיס חד-מתכתי), או שאפשר להשתמש בשתי מתכות או יותר למטרה זו (בסיס דו-מתכתי).

## ראו גם
* בסיס דו-מתכתי
* אינפלציה
* התאוריה המוניטרית המודרנית
* מדיניות מוניטרית
* מתכת יקרה

## הערות שוליים

קטגוריה:כסף (אמצעי תשלום)
קטגוריה:מדיניות מוניטרית
אם אני נסיכה

**אם אני נסיכה** היא סדרת טלוויזיה ישראלית ששודרה ב-HOT VOD Young, בכיכובה של רינת גבאי, המבוססת על שירים של אהוד מנור.

## תקציר העלילה
רינת מקבלת שרביט קסם חדש ומיוחד שלוקח אותה אל יער הקסם, שם פוגשת את פיון בשם פיצפיץ (אודי גוטשלק), ויש לה גם בובת חד קרן בשם גולי שיודעת לדבר (אביחי שטרית).

## דמויות ושחקנים
* **רינת** (רינת גבאי): הדמות הראשית בסדרה. מחיה את הקרקס בעזרת שירים, ריקודים והמון שמחה.
* **פיצפיץ** (אודי גוטשלק): פיון וחבר טוב של רינת.
* **גולי** (אביחי שטרית, דיבוב): בובת החד קרן של רינת, בעזרת קסם של רינת הוא זכה לדבר.

## קישורים חיצוניים
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2016
קטגוריה:HOT: תוכניות וסדרות
קטגוריה:רינת גבאי
קטגוריה:תוכניות וסדרות טלוויזיה ישראליות בכיכובן של בובות
אורותרפיה

**אורותרפיה** או **שיקום אורוגניטלי** או **שיקום רצפת האגן** היא גישה טיפולית שמרנית לא-תרופתית ולא-כירורגית, המיועדת לשיפור תפקוד לקוי של שלפוחית השתן והמעיים (Bladder and Bowel Dysfunction – BBD), בעיקר בקרב ילדים ובני נוער. BBD מוגדר כקיום משותף של לפחות תסמין אחד בדרכי השתן התחתונות, כגון בריחת שתן או דחיפות במתן שתן, יחד עם תסמין אחד או יותר הקשורים למעיים, כולל עצירות או אנקופרזיס. אורותרפיה נחשבת לגישה טיפולית מוכרת ויעילה לבריחת שתן בילדים, ומשמשת כאסטרטגיית ניהול בקו הראשון עבור מטופלים עם BBD.

אורותרפיה ניתנת בדרך כלל במסגרת קלינית על ידי פיזיותרפיסטים המתמחים בטיפול ברצפת האגן לאחר הכשרה ייעודית. הגישה כוללת סט של התערבויות מובנות שמטרתן לשפר את תפקוד שלפוחית השתן והמעיים. אורותרפיה סטנדרטית, כפי שמתוארת במחקרים קליניים, משלבת לרוב חינוך על הפיזיולוגיה של מערכת השתן והעיכול, בניית סדר יום קבוע למתן שתן, הדרכה על תנוחה מיטבית בעת הישיבה על האסלה והגברת מודעות לתפקוד שרירי רצפת האגן. כמו כן, נעשה מעקב שיטתי אחר הרגלי מתן שתן ופעילות מעיים לאורך זמן מהווה מרכיב מרכזי בטיפול.

בנוסף, ההתערבות מתייחסת לעיתים קרובות לתפקוד מערכת העיכול, באמצעות המלצות תזונתיות לקידום יציאות סדירות, ובמידת הצורך, ובהתאם לאינדיקציה קלינית, שימוש במרככי צואה. גם הרגלי שתייה זוכים להתייחסות, כחלק מתמיכה כוללת בתפקוד תקין של מערכת השתן. 

בנוסף לאורותרפיה הסטנדרטית, חלק מהתוכניות הטיפוליות משלבות התערבויות ממוקדות יותר, המכונות לעיתים אורותרפיה ספציפית. בגישות אלו נעשה שימוש בטכניקות נוספות כגון אימון ממוקד של שרירי רצפת האגן, ביופידבק או אלקטרותרפיה. ממצאים מסקירות שיטתיות מצביעים על כך שאורותרפיה, הן הסטנדרטית והן הספציפית, עשויה לשפר פרמטרים אורודינמיים, להפחית בריחת שתן, ולהקל על תסמינים של עצירות תפקודית ושל זיהומים חוזרים בדרכי השתן בקרב ילדים.

## הערות שוליים

קטגוריה:אורולוגיה: טיפולים
קטגוריה:גסטרואנטרולוגיה
אפיסטמולוגיית המידות

**אפיסטמולוגיית המידות** (באנגלית: **Virtue epistemology**) היא ענף בתורת ההכרה המתמקד בהשפעת תכונותיהם של סוכני מידע על בחירת פרדיגמות להשגת ידע ולהגדרתו, ועל רמתו האפיסטמית של המידע שנאסף. ענף זה מהווה מסגרת נורמטיבית להבנת מושגים אפיסטמיים כמו ידיעה, הצדקה ואמינות מידע. גישה זו מרחיבה את מוקד ההערכה האפיסטמית מן האמונה הבודדת לבדה, אל תכונות ממונחות וברות מדידה של מקור ידע.

לעניין זה תכונות כגון פתיחות מחשבתית, זהירות, יושר אינטלקטואלי וחריצות, נקראות "מידות אפיסטמיות" או גם "מעלות אינטלקטואליות".

## מאפיינים כלליים
אפיסטמולוגיית המידות טוענת כי איכות הידע תלויה בראש ובראשונה באופי ובתפקוד התקין של הכשירויות הקוגניטיביות (כגון תפיסה, זיכרון, אינטואיציה מתמטית) ובמידות האינטלקטואליות והאתיות של הסוכן, ולא רק במבנה ההצדקה של אמונותיו. הזרם הושפע מן ההתחדשות של אתיקת המידות במאה ה־20, ורואה הקבלה בין מידות מוסריות למידות אינטלקטואליות, אך אינו מחייב הזדהות מלאה עם תאוריות אתיות של מידות.

## זרמים מרכזיים
בספרות מקובל להבחין בין שני כיוונים עיקריים:
* **ריליאביליזם סוכני** – מזהה מידות אינטלקטואליות בראש ובראשונה עם תפקוד אמין של יכולות קוגניטיביות (כגון ראייה וזיכרון). כיוון זה מדגיש שהשגת אמונות אמיתיות נובעת מפעולה תקינה של הפקולטות האינטלקטואליות, ומזוהה במיוחד עם ארנסט סוסה וג'ון גרקו.
* **ריספונסיביליזם (מידות אופי)** – מדגיש מידות אופי אינטלקטואליות כגון זהירות, כנות, ענווה אינטלקטואלית ואחריות אפיסטמית, בדומה לאופן שבו אתיקת המידות מדגישה תכונות אופי מוסריות. כיוון זה מזוהה, בין השאר, עם לינדה זאגזבסקי, לוריין קוד וג'יימס מונטמרקה.

חלק מהחוקרים רואים באפיסטמולוגיית המידות מסגרת מאחדת לדיון בערך הידע, בקשר בין ידיעה לבין הבנה, ובשאלות של אחריות אינטלקטואלית בחיים החברתיים והמדעיים.

## התפתחות היסטורית
שורשים מוקדמים לרעיון של מידות אינטלקטואליות מצויים כבר בכתביו של אריסטו, אך אפיסטמולוגיית המידות כזרם מובחן התפתחה במסורת האנליטית בסוף המאה ה־20. אחד המניעים המרכזיים להתפתחות הזרם היה ניסיון להתמודד עם בעיות שעלו מהגדרת הידיעה כאמונה אמיתית ומוצדקת בעקבות הבעיה של גטייר. מאמרו של ארנסט סוסה "The Raft and the Pyramid: Coherence versus Foundations in the Theory of Knowledge" (משנת 1980) נחשב לעיתים כנקודת פתיחה מרכזית של הדיון המודרני בנושא, וממנו התפתחו גישות שונות של ריליאביליזם סוכני וריספונסיביליזם של מידות אופי.

עם התפתחות המחשוב, האוטומציות, והופעת סוכני הבינה המלאכותית, הנושא צבר רלוונטיות גם לעניין אבטחת מידע התנהגותית, ואחריותיות בבינה מלאכותית.

## ראו גם
* תורת ההכרה
* ספקנות
* פילוסופיה של המדע

## לקריאה נוספת

* John Turri, Mark Alfano & John Greco, "**Virtue Epistemology**", in: "Stanford Encyclopedia of Philosophy".
* Linda Trinkaus Zagzebski, "**Virtues of the Mind: An Inquiry into the Nature of Virtue and the Ethical Foundations of Knowledge**", Cambridge University Press, 1996.
* John Greco & John Turri, "**Virtue Epistemology**", in: "The Routledge Companion to Epistemology", Routledge, 2011.
* John Baehr, "**Virtue Epistemology**", in: "Internet Encyclopedia of Philosophy".


## הערות שוליים

קטגוריה:תורת ההכרה
צ'ארלס בל (מושל ניו המפשייר)

**צ'ארלס הנרי בל** (באנגלית: **Charles Henry Bell**; 18 בנובמבר 1823 – 11 בנובמבר 1893) היה עורך דין ופוליטיקאי אמריקאי, חבר המפלגה הרפובליקנית, אשר שירת את מדינת ניו המפשייר כחבר בבית הנבחרים של ניו המפשייר, כחבר הסנאט של ניו המפשייר, כחבר הסנאט של ארצות הברית, וכמושל ניו המפשייר ה־38.

## ביוגרפיה
### ראשית חייו
צ'ארלס ה. בל נולד ב־18 בנובמבר 1823 בצ'סטר שבניו המפשייר. הוא היה אחד מעשרת ילדיו של המושל . כמו כן היה אחיינו של סמואל בל, בן דוד ראשון של ג'יימס בל, ובן דוד מדרגה שנייה של .

בשנת 1844 השלים את לימודיו בדארטמות' קולג', למד בהצלחה משפטים, ועבד כעורך דין בצ'סטר ובאקסטר. בנוסף כיהן כתובע מחוזי במשך עשר שנים. נוסף על כך, קנה לעצמו שם כסופר בזכות ספר שכתב על תולדות העיירה אקסטר. בשנים 1868–1887 היה נשיא החברה ההיסטורית של ניו המפשייר.

בל היה נשוי פעמיים.

### קריירה פוליטית
הקריירה הפוליטית של בל החלה בשנת 1858 כאשר נבחר לבית הנבחרים של ניו המפשייר, שבו כיהן עד 1860. באותה שנה, כיהן גם כיושב ראש הבית. בין השנים 1863 ל-1864, כיהן כחבר הסנאט של ניו המפשייר, ובשנת 1864 עמד בראשו כנשיא הסנאט. לאחר מכן חלה הפסקה פוליטית ממושכת, עד שבמרץ 1879 מינה אותו בית המחוקקים המדינתי לחבר הסנאט של ארצות הברית; עם זאת, היה מדובר במילוי מקום זמני בלבד, שנועד לגשר על תקופה קצרה עד לבחירתו של סנאטור קבוע. בל לא נכלל בשיקולים למינוי הקבוע, וביולי פרש מן הסנאט, כאשר הנרי בלייר נקבע כמחליפו.

בשנת 1881 נבחר למושל ניו המפשייר לתקופת כהונה של שנתיים, כפי שנבחרו בעבר גם אביו ודודו. בשנת 1889 עמד בראש הוועידה החוקתית של ניו המפשייר.

### חיים אישיים
אשתו הראשונה הייתה שרה אלמירה גילמן, בתו של ניקולס גילמן. אשתו השנייה הייתה הלן א. (ויליאמס), בתו של רעואל ויליאמס מפורטלנד, מיין, ואלמנתו של ג'ון טיילור גילמן מאקסטר. שתי נשותיו היו צאצאיות של אדוארד גילמן האב, מראשוני המתיישבים באקסטר, אשר קודם לכן התגורר בהינגהם ובאיפסוויץ', מסצ'וסטס.

### מותו
צ'ארלס בל נפטר ב־11 בנובמבר 1893 באקסטר שבניו המפשייר, שבוע אחד לפני יום הולדתו ה־70, ונקבר בבית הקברות של אקסטר בעיר.

## קישורים חיצוניים

* 
* 

קטגוריה:אמריקאים ילידי ניו המפשייר
קטגוריה:בוגרי דארטמות' קולג'
קטגוריה:מושלי ניו המפשייר
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1823
קטגוריה:אמריקאים שנפטרו ב-1893
טייסון בקפורד

**טייסון בקפורד** (; נולד ב-1970) הוא שחקן אמריקאי.

## ביוגרפיה
בקפורד נולד בניו יורק לאב פנמי ואמם ג'מייקנית, זמן קצר לאחר שנולד עבר למדינתה של אמו ג'מייקה, ולאחר מספר שנים חזר למדינת ניו יורק. 

ב-2001 ביצע הופעת אורח בסרט זולנדר, ב-2003 שיחק בסרט הספורט Biker Boyz, הוא שיחק את פרימו בעלים של מועדון לילה בסרט סודות בים הכחול. 

הוא שיחק בסרט "Chocolate City" אודות חשפנים במועדון חשפנות, ב-2003 התמודד בתוכנית המציאות "'m a Celebrity...Get Me Out of Here!", ב-2023 התמודד בתוכנית רוקדים עם כוכבים האמריקאית.

## קישורים חיצוניים
* 

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1970
כימיה אורגנו-ליתיומית

**כימיה אורגנו-ליתיומית** היא המדע של תרכובות אורגנו-ליתיום המתאר את תכונותיהן הפיזיקליות, הסינתזה והתגובות שלהן. **תרכובות אורגנו-ליתיום** בכימיה אורגנו-מתכתית מכילות קשרי פחמן-ליתיום. תת-קבוצה עיקרית, ואולי גם אחת מתרכובות האורגנו-ליתיום הנפוצות ביותר, הן ריאגנטים של אורגנוליתיום, כגון בוטילליתיום.

## מיון

### תרכובות אלקיל ואריל מונוליתיום
קובץ:Tetramer1.jpg152x152 פיקסלים150x150 פיקסלים תיאורים שונים של טטרמר מתיל ליתיום. Li- סגול, C- שחור, H- לבן

אלקיל ואריל מונוליתיום מוצגים על ידי התרכובות הפשוטות ביותר, מתיל ליתיום ופניל ליתיום. ריאגנטים שימושיים אלה בעלי מבנים מורכבים עקב נטייתה של יחידת C-Li להתקבץ וליצור צברים. תרכובות אלה מוכנות על ידי חילופי מתכת-הלוגן, הכוללים ערבוב תמיסות של אלקיל הליד עם ליתיום מתכתי:

: CH3Br + Li -> CH3Li + LiBr

ממוזער|170x170px|תמיסה של ליתיום נפתניד בטטראהידרופוראן

### תרכובות ארומטיות פוליציקליות המחוזרות על ידי ליתיום
נפתלן, אנתרצן ותרכובות ארומטיות פוליציקליות דומות עוברות חיזור על ידי ליתיום ליצירת מלחי +Li של האניונים הרדיקליים שלהן:

: C10H8 + Li -> Li+C10H8-

ליתיום נפתלן (Li+[C10H8]-) משמש כחומר מחזר בסינתזה בכימיה אורגנית, אורגנו-מתכתית ואי-אורגנית.

### תרכובות דיליתיום
תרכובות אלו, בעלות שני קשרי C-Li, ניתנות לסיווג לשתי קבוצות נפרדות. הפשוטה ביותר אך הנדירה ביותר היא דיליתיומתאניד (CH2Li2) ונגזרותיו הרבות. חלק מהנגזרות אף אופיינו באמצעות קריסטלוגרפיה בקרני רנטגן.

תרכובות אורגניות דיליתיות נפוצות יותר כשאטומי ליתיום קשורים לאטומי פחמן נפרדים. 1,4-דיליתיובוטאן (LiCH2CH2CH2CH2Li) הוא דוגמה לכך.

דיליתיואצטיליד (Li2C2) אינו מלח, אלא מאמץ מבנה גבישי אנטי-פלואוריט מעוות, בדומה לזה של רובידיום פרוקסיד (Rb2O2).

## הערות שוליים

קטגוריה:כימיה אורגנו-מתכתית
ג'וזף סילי

**ג'וזף סילי** (באנגלית: **Joseph Cilley**; 4 בינואר 1791 – 16 בספטמבר 1887) היה פוליטיקאי אמריקאי שכיהן כחבר הסנאט של ארצות הברית מטעם מדינת ניו המפשייר.

## ביוגרפיה
סילי נולד ב-4 בינואר 1791 בנוטינגהאם שבניו המפשייר, והיה בנם של גרינליף סילי ורעייתו ג'יין נילי. הוא היה נכדו של ג'וזף סילי, קצין במלחמת העצמאות של ארצות הברית, שעל שמו נקרא. כמו כן היה אחיינו של  ואחיו של .

סילי התחנך באקדמיית אטקינסון והתגייס לצבא ארצות הברית כדי להילחם במלחמת 1812. הוא שירת כקצין ברגימנט הרגלים ה־21 והשתתף בקרבות סאקטס הארבור וצ'רייזלרס פארם. בקרב לנדיס ליין נפצע קשות כאשר קליע מוסקט פגע ברגלו וגרם לשבר פתוח. במהלך שירותו הגיע לדרגת קפטן (דרגת כבוד), ובשנת 1817 שימש כקצין האפסנאות של המיליציה של ניו המפשייר. בשנת 1821 מונה למפקח דיוויזיוני. לאחר שירותו הצבאי שירת בשנת 1827 כשלישו של מושל ניו המפשייר, .

בשנת 1846 עלתה לשלטון בניו המפשייר קואליציה של המפלגה הוויגית, מפלגת החירות ודמוקרטים עצמאיים.  מהוויגים נבחר למושל, ג'ון הייל הדמוקרט העצמאי נבחר ליושב ראש בית הנבחרים של המדינה, וסילי נבחר לסנאט של ארצות הברית כדי למלא את מקומו של לוי וודברי לאחר שהתפטר. הוא כיהן בתפקיד מ־13 ביוני 1846 ועד 3 במרץ 1847. ניסיונו להיבחר מחדש כשל, ולאחר מכן פרש לחייו החקלאיים בחוותו בנוטינגהאם.

סילי נטמן בבית העלמין המשפחתי של הגנרל ג'וזף סילי בכיכר נוטינגהאם.

בעת פטירתו היה סילי הסנאטור לשעבר המבוגר ביותר שעדיין היה בחיים.

## קישורים חיצוניים
* 
* 

קטגוריה:אמריקאים ילידי ניו המפשייר
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1791
קטגוריה:אמריקאים שנפטרו ב-1887
ג'ארד ויליאמס

**ג'ארד וורנר ויליאמס** (באנגלית: **Jared Warner Williams**; 22 בדצמבר 1796 – 29 בספטמבר 1864) היה עורך דין ופוליטיקאי אמריקאי מניו המפשייר. הוא כיהן כחבר בית הנבחרים של ארצות הברית, כמושל ניו המפשייר ה־21 בשנים 1847–1849, וכחבר הסנאט של ארצות הברית.

## ביוגרפיה
ויליאמס נולד ב־22 בדצמבר 1796 בווסט וודסטוק שבקונטיקט. בשנת 1818 השלים את לימודיו באוניברסיטת בראון, למד בבית הספר למשפטים ליצ'פילד, ולאחר מכן הפך לעורך דין בלנקסטר, ניו המפשייר.

ויליאמס היה חבר המפלגה הדמוקרטית. הוא כיהן בבית הנבחרים של ניו המפשייר בשנים 1830–1831, בסנאט של ניו המפשייר בשנים 1832–1834, ושוב בבית הנבחרים בשנים 1835–1836.

בשנת 1836 נבחר לבית הנבחרים של ארצות הברית וכיהן בו שתי כהונות, מ־4 במרץ 1837 עד 3 במרץ 1841. בשנת 1847 נבחר למושל ניו המפשייר וכיהן שתי כהונות שנתיות, מ־3 ביוני 1847 עד 7 ביוני 1849.

לאחר סיום כהונתו כמושל מונה ויליאמס לשופט צוואות במחוז קוס, תפקיד שבו כיהן עד שנת 1852. בשנת 1853 מונה לסנאט של ארצות הברית כממלא מקום זמני, בעקבות מותו של צ'ארלס את'רטון, וכיהן בתפקיד מ־29 בנובמבר 1853 ועד 4 באוגוסט 1854.

ויליאמס נפטר בלנקסטר ב־29 בספטמבר 1864, ונקבר בבית העלמין סאמר סטריט בעיר.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:עורכי דין אמריקאים במאה ה-19
קטגוריה:בוגרי אוניברסיטת בראון
קטגוריה:חברי בית הנבחרים של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית
קטגוריה:מושלי ניו המפשייר
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1796
קטגוריה:אמריקאים שנפטרו ב-1864
בנינג ג'נס

**בנינג ונטוורת' ג'נס** (באנגלית: **Benning Wentworth Jenness**; 14 ביולי 1806 – 16 בנובמבר 1879) היה פוליטיקאי אמריקאי שכיהן כחבר הסנאט של ארצות הברית מטעם מדינת ניו המפשייר.

## ביוגרפיה
ג'נס נולד ב-14 ביולי 1806 בעיירה דירפילד שבניו המפשייר. הוא למד באקדמיית ברדפורד שבמסצ'וסטס, ולאחר מכן עסק במסחר בעיירה סטרפורד, ניו המפשייר, בשנים 1826–1856. במהלך השנים החזיק במספר תפקידים מקומיים וכיהן כחבר בבית הנבחרים של ניו המפשייר.

בין השנים 1841–1845 שימש כשופט לענייני צוואות במחוז סטרפורד. לאחר התפטרותו של לוי וודברי מונה ג'נס לסנאט של ארצות הברית כדי למלא את מקומו הפנוי. הוא כיהן בתפקיד מ־1 בדצמבר 1845 ועד 13 ביוני 1846. בשנת 1846 התמודד מטעם המפלגה הדמוקרטית לבחירה לבית הנבחרים של ארצות הברית לקונגרס ה־30, אך לא הצליח להיבחר.

בשנת 1850 היה חבר בוועידה החוקתית של מדינת ניו המפשייר. בשנת 1861 הועמד כמועמד למשרת מושל ניו המפשייר, אך פרש מהמרוץ. בהמשך עבר להתגורר באוהיו, שם עסק בתעשיית העץ ובבנקאות.

ג'נס נפטר ב-16 בנובמבר 1879 בעיר קליבלנד, ונקבר בבית העלמין המשפחתי בעיירה סטרפורד, ניו המפשייר.

## קישורים חיצוניים
* 
* 

קטגוריה:אמריקאים ממוצא אנגלי
קטגוריה:אמריקאים ילידי ניו המפשייר
קטגוריה:חברי בית הנבחרים של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1806
קטגוריה:אמריקאים שנפטרו ב-1879
תרופה אימונוסופרסיבית

[ממוזער|[פרדניזון]]
**תרופות אימונוסופרסיביות**, הידועות גם כ**חומרים אימונוסופרסיביים**, **אימונוסופרסנטים** ו**תרופות נוגדות דחייה**, הן סוג של תרופות המעכבות או מפחיתות את עוצמת התגובה החיסונית בגוף. רוב התרופות הללו משמשות כדי לאפשר לגוף להפחית את הסיכוי להתנגד לאיבר מושתל, כלומר כליה, לב וכבד.

הן מסווגות בעיקר לארבע קבוצות עיקריות: גלוקוקורטיקואידים, תרופות חלבון, גמא גלובולין  תוך-ורידי ומעכבי פרוטאז. כל קבוצה מסווגת עוד לתת-קבוצות.

## לקריאה נוספת

* Allison, A. C. (2000). Immunosuppressive drugs: the first 50 years and a glance forward. Immunopharmacology, 47(2-3), 63-83.


## ראו גם

* דיכוי מערכת החיסון
* BK virus
* בכצ'ט

## קישורים חיצוניים

## הערות שוליים

קטגוריה:תרופות שמדכאות את מערכת החיסון
קטגוריה:השתלת איברים
קטגוריה:ניתוחי השתלת איברים
2024 בהנפשה

**2024 בהנפשה** היא סקירה כללית של אירועים בולטים, כולל פרסים בולטים, רשימת סרטים שיצאו, בכורות וסיומות של תוכניות טלוויזיה, ומקרי מוות בולטים בתעשייה.

## סדרות ששודרו לראשונה

## סדרות שהסתיימו/בוטלו

## בכורות עונה

## סיומי עונה

## הערות שוליים

קטגוריה:הנפשה
אנימציה
הסכמי אמון ותקציב

בדמוקרטיות פרלמנטריות, במיוחד אלו המבוססות על שיטת וסטמינסטר, הסכמי **אמון ותקציב** הם הסדר שבו ממשלת מיעוט שאינה מחזיקה ברוב בבית המחוקקים, מקבלת את תמיכתה של מפלגה אחת או יותר או את תמיכתם של חברי פרלמנט עצמאיים בהצבעות אמון ובתקציב המדינה, תמורת סיכומים שונים בנושאים שחשובים לאותה מפלגה או לאותם חברי פרלמנט. עם זאת, המחויבות נוגעת רק להצבעות הללו, והשותפות אינה כוללת תפקידים בממשלה.

ממשלת קואליציה היא סידור פורמלי יותר מהסכם אמון ותקציב, שבו מצופה בדרך כלל מהמפלגות הנלוות למפלגת השלטון לתמוך בכל חקיקה קואליציונית וכמו גם להחזיק בתפקידי שרים ותפקידים אחרים בממשלה.

## אמון

ברוב הדמוקרטיות הפרלמנטריות, חברי פרלמנט יכולים להציע הצעת אמון או אי-אמון בממשלה או ברשות המבצעת. תוצאות הצעות כאלה מראות עד כמה הממשלה זוכה לתמיכה בפרלמנט. אם הצעת אמון נכשלת, או הצעת אי-אמון עוברת, הממשלה בדרך כלל תתפטר ותאפשר לפוליטיקאים אחרים להרכיב ממשלה חדשה, או תכריז על בחירות.

## תקציב
רוב הדמוקרטיות הפרלמנטריות דורשות תקציב מדינה שנתי, הנקרא חוק תקציב או חוק אספקה, או צעדים פיננסיים שיעברו בפרלמנט מעת לעת כדי לאפשר לממשלה לממן את החלטותיה ולחוקק את מדיניותה. כישלון חוק כזה הוא למעשה כמו כישלון של הצעת אמון. באנגליה של העת החדשה המוקדמת, עיכוב כספים היה אחת הדרכים הבודדות של הפרלמנט לשלוט במלך.

## קישורים חיצוניים
* דוגמה להסכם אמון ותקציב בניו זילנד

## הערות שוליים

קטגוריה:מונחים ומושגים בפוליטיקה
פיקוד חצי הכדור המערבי של צבא ארצות הברית

**פיקוד חצי הכדור המערבי של צבא ארצות הברית** (באנגלית: **United States Army Western Hemisphere Command** ובר"ת: **USAWHC**) הוא פיקוד של צבא ארצות הברית המרכז את יחידות הצבא בפיקוד צפון ובפיקוד דרום וכן אחראי על ההכנה, הכשירות ומוכנות כוחות הצבא למשימותיהם המבצעיות בפיקודים הקרבים המאוחדים ברחבי העולם. בסיס הפיקוד מוקם בפורט בראג.

## היסטוריה
הפיקוד נוסד בדצמבר 2025 והחליף את פיקוד כוחות צבא ארצות הברית, הוא מתוכנם למזג לתוכו במהלך 2026 את כוחות הצבא בפיקוד דרום (הארמייה השישית) ואת כוחות הצבא בפיקוד צפון (הארמייה החמישית). 

## הרכב
הפיקוד כולל את הארמייה הראשונה ואת פיקוד כוחות המילואים שאחראים על אימון וכשירות חיילי המילואים והמשמר הלאומי של הצבא ושליחת יחידותיהם למאמץ הלחימה. 

בנוסף כולל הפיקוד שני קורפוסים:
*קורפוס III - כולל את דיוויזיית החי"ר הראשונה, דיוויזיית הפרשים הראשונה, הדיוויזיה המשוריינת הראשונה, דיוויזיית החי"ר הרביעית, רגימנט הפרשים השלישי, בריגדת הארטילריה ה-75, ובריגדת ההנדסה 36. בנוסף עוד כוחות תומכי לחימה.
*הקורפוס המוטס ה-18 - כולל את דיוויזיית החי"ר השלישית, הדיוויזיה ההררית העשירית, הדיוויזיה המוטסת ה-82, הדיוויזיה המוטסת ה-101, בריגדת הארטילריה ה-18, בריגדת ההנדסה ה-20 וכוחות תומכי לחימה.

## קישורים חיצוניים
*אתר הפיקוד

קטגוריה:יחידות בצבא ארצות הברית
הנרי האברד

**הנרי האברד** (באנגלית: **Henry Hubbard**; 3 במאי 1784 – 5 ביוני 1857) היה פוליטיקאי אמריקאי שכיהן כחבר בית הנבחרים של ארצות הברית בשנים 1829–1835, כסנאטור מטעם ניו המפשייר בשנים 1835–1841, וכמושל ניו המפשייר ה־18 בשנים 1842–1844.

## ביוגרפיה
### ראשית חייו
הנרי האברד נולד ב־3 במאי 1784 בעיר צ'ארלסטאון שבניו המפשייר. את לימודיו קיבל בבית, תחילה בלימודים קלאסיים בהנחיית מורים פרטיים, ולאחר מכן למד בדארטמות' קולג' וסיים את לימודיו בשנת 1803. הוא למד משפטים בפורטסמות' אצל ג'רמיה מייסון והתקבל ללשכת עורכי הדין של ניו המפשייר בסביבות שנת 1806. באותה שנה החל לעסוק בעריכת דין בצ'ארלסטאון.

בשנת 1813 נישא לסאלי ווקר דין, ולשניים נולדו חמישה ילדים. בשנת 1818 רכש האברד חמישים מניות בבנק סאפוק שבבוסטון, ששימש כבנק סליקה מרכזי.

### קריירה פוליטית
בשנת 1810 נכנס האברד לראשונה לפוליטיקה המקומית ונבחר לתפקיד מנחה האספה העירונית. במהלך חייו נבחר לתפקיד זה לא פחות משש־עשרה פעמים.

בשנת 1812 נבחר לבית הנבחרים של ניו המפשייר וכיהן בו עד 1814, וכן בשנים 1819–1820 ו־1823–1827. בין השנים 1825–1827 כיהן כיושב ראש בית הנבחרים של המדינה. בנוסף כיהן כחבר מועצת העיר בשנים 1819, 1820 ו־1828, כתובע צבאי של חטיבת המיליציה החמישית, כתובע מחוזי של מחוז סאליבן בשנים 1823–1828 וכיועץ המשפטי של מחוז צ'שייר באותה תקופה. בשנים 1827–1829 שימש כשופט לענייני צוואות במחוז סאליבן.

בתחילת דרכו הזדהה האברד עם המפלגה הפדרליסטית, אך ב־4 במרץ 1829 החל לכהן כחבר בית הנבחרים של ארצות הברית מטעם הסיעה הג'קסונית של תומכי אנדרו ג'קסון. הוא כיהן בקונגרסים ה־21, ה־22 וה־23, ובקונגרס ה־22 עמד בראש הוועדה לפנסיות של לוחמי מלחמת העצמאות. בשנת 1834 שימש גם כיושב ראש זמני של בית הנבחרים.

האברד עזב את בית הנבחרים ב־3 במרץ 1835 לאחר שנבחר לסנאט של ארצות הברית כחבר המפלגה הדמוקרטית. בסנאט כיהן בקונגרסים ה־24, ה־25 וה־26, ועמד בראש ועדת התביעות. כהונתו בסנאט הסתיימה ב־3 במרץ 1841.

לאחר מכן קיבל האברד את מועמדות המפלגה הדמוקרטית למשרת מושל ניו המפשייר, נבחר בבחירות כלליות בשנת 1842 ונבחר מחדש בשנת 1843. בתקופת כהונתו כמושל תמך בהפחתת מכסי המגן הפדרליים הגבוהים, גינה את עונש המוות, וקרא לחקיקה מדינתית שתצמצם רווחים מופרזים של בעלי מניות בתאגידים על חשבון הציבור. כמו כן טען כי יש להעניק הקלות מס לנשים בעלות רכוש.

### בערוב ימיו
בשנים 1846–1849 שימש האברד כסגן גזבר פדרלי בבוסטון, ולאחר מכן שב לצ'ארלסטאון והמשיך לעסוק בעריכת דין. הוא נפטר שם ב־5 ביוני 1857 ונקבר בבית העלמין פורסט היל.

## קישורים חיצוניים

* 
* 

קטגוריה:אמריקאים ילידי ניו המפשייר
קטגוריה:בוגרי דארטמות' קולג'
קטגוריה:מושלי ניו המפשייר
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1784
קטגוריה:אמריקאים שנפטרו ב-1857
באנה (קבוצה אתנית)

**בַּאנָה**, המכונה גם **בַנְיָה**, היא קבוצה אתנית ולשונית המתגוררת בעמק האומו התחתון באתיופיה, בעיקר בין נהרות וייטו ואומו. בני השבט חיים באזור שבין הערים גייזר ודימקה, כאשר האזור המסורתי של הבאנה מחולק לשני אזורים עיקריים: אילמה (סביב גייזר) ואנו (המשתרע מבנאטה ועד דימקה).

## אוכלוסייה
לפי מפקד האוכלוסין של 2007, מספרם מונה כ-47,000 איש. הם עוסקים בעיקר בחקלאות ומשלימים זאת באמצעות רעיית צאן, צייד וליקוט. בני הבאנה מאמינים ברובם בדתות אפריקה המסורתיות, אך חלק משמעותי מהם נוצרים, ויש להם מלך משלהם.

## שפה
רוב בני באנה מדברים בניב באנה של שפת האמר-באנה , שהוא הענף הדרומי של השפות האומוטיות, אם כי חלקם גם מדברים את שפת הארי , שפה אומוטית המדוברת על ידי בני הארי באזור אומו הדרומי של אתיופיה.

## תרבות
לבני השבט יש מסורת בת מאות שנים של הליכה באמצעות קביים גבוהים, חלקם מעל שלושה מטרים. השימוש בקביים מענפי עץ ארוכים, מסייעת לשבט לחצות בקלות את המישורים הבוציים בהם הם חיים, לחצות נהרות, ולהגן על עצמם מטורפים ומנחשים ארסיים.

ההליכה על מקלות גבוהים הפכה במרוצת הזמן לביטוי לכוח, אחריות ובגרות, ומסמלת עבור נערי השבט את המעבר מילדות לבגרות.

## ראו גם
* שבט ההאמר
* שבט קארה
* שבט המורסי

## קישורים חיצוניים

*שבט באנה, באתר  **(באנגלית)**
*שבט באנה, באתר localtourethiopia.com **(באנגלית)**
*Situating the Banna: An Ethnographic Description of Ethnic Identification, מאמר באתר jstage.jst.go.jp **(באנגלית)**
*שבט באנה, באתר ethiopia.co.il
*

## הערות שוליים

קטגוריה:אתיופיה: קבוצות אתניות
קטגוריה:עמי אפריקה
תגובת בנארי

**תגובת בנארי** היא תגובה אורגנית. בשנת 1931 גילה אריך בנארי  כי β-(*N*,*N-* דיאלקילאמינו)-ויניל קטונים הגיבו עם ריאגנטי גריניארד בסיפוח 1,4 כדי לתת קטוני α,β-בלתי רוויים, אלדהידי α,β-בלתי רוויים ואסטרי α,β-בלתי רוויים, כמו גם קטונים ואלדהידים פולי-בלתי רוויים לאחר הידרוליזה של תוצר הביניים של התגובה ואלימינציה של אמין דיאלקילי.

: לא ממוסגר|Mechanism of the Benary reaction|800x800 פיקסלים

## קישורים חיצוניים

## הערות שוליים

קטגוריה:תגובות כימיות הקרויות על שם מגליהן
קטגוריה:תגובות ליצירת קשרי פחמן-פחמן
קטגוריה:תגובות התמרה
האקדמיה הקיסרית לאמנויות

**האקדמיה הקיסרית לאמנויות** (ברוסית: **Императорская Академия художеств**; בראשי תיבות: ИАХ; בשמה המקורי: *Академия трёх знатнейших художеств*) הייתה אקדמיה לאמנויות בסנקט פטרבורג, שנחשבה למוסד המרכזי להכשרת ציירים, פסלים ואדריכלים ברוסיה הקיסרית. האקדמיה נוסדה בשנת 1757 ביוזמת המדינאי איוואן שובלוב ומדען מיכאיל לומונוסוב, ופעלה ברציפות עד סגירתה לאחר המהפכה הרוסית ב־1918.

## היסטוריה
הרעיון להקים אקדמיה לאמנויות ברוסיה נוסח כבר בימי פיוטר הגדול, אך התממש רק באמצע המאה ה־18. בהחלטת הסנאט מ־1757 הוקמה בסנקט פטרבורג "אקדמיית שלושת האמנויות הנאצלות" – ציור, פיסול ואדריכלות – עם בית־ספר צמוד להכשרת אמנים צעירים. הלימודים הראשונים נפתחו ב־1758, בתחילה בבניין מגוריו של שובלוב במרכז העיר.

בימי יקטרינה השנייה קיבלה האקדמיה מעמד רשמי כמוסד ממלכתי מרכזי לאמנויות. בשנים 1764–1788 נבנה עבורה בניין מפואר על הטיילת האוניברסיטאית באי וסילייבסקי, שתוכנן בסגנון הקלאסיציזם המוקדם בידי האדריכל הצרפתי ז'אן־בטיסט ואלן־דלאמוט ובשיתוף האדריכלים הרוסים אלכסנדר קוקורינוב ויורי פלטן.

לאורך המאה ה־19 הייתה האקדמיה מרכז החיים האמנותיים של האימפריה הרוסית. היא העניקה תארים אקדמיים, ארגנה תערוכות שנתיות, חילקה מלגות לימודים באירופה והשפיעה על התגבשות הזרם האקדמי באמנות הרוסית. בין תלמידיה ובוגריה נמנו ציירים, פסלים ואדריכלים בולטים, שרבים מהם נעשו לימים פרופסורים באקדמיה.

בשנות ה־1860–1870 התעצמה הביקורת על הנורמות האקדמיות השמרניות של האקדמיה. "מרד הארבעה־עשר" של קבוצת סטודנטים צעירים, שדרשו חופש נושאי והבעתי, סימן את ראשית התהליך שהוביל לגיוון גדול יותר בסגנונות ובנושאים של האמנות הרוסית.

בסוף המאה ה־19 נערכו רפורמות ארגוניות, שבמסגרתן הופרדו הפונקציות האמנותיות־אקדמיות מן הפעילות המנהלית; האקדמיה הקיסרית שימשה גוף על, ולצידה פעל בית ספר גבוה עצמאי לאמנות.

## לאחר המהפכה הרוסית
לאחר מהפכת אוקטובר הועברה האקדמיה לשליטת השלטון הסובייטי החדש. ב־1918 בוטל מעמדה הקיסרי, והמבנה הארגוני ההיסטורי פורק. במהלך שנות ה־20 של המאה ה־20 עוצבו מחדש מוסדות ההוראה לאמנות בלנינגרד, ובבניין האקדמיה הוקמו בתי ספר ומכונים סובייטיים לציור, פיסול ואדריכלות.

בשנות ה־30 קיבל המוסד את שמו של הצייר איליה רפין, וכיום פועל בבניין ההיסטורי המכון לאמנות על שם רפין

## מורשת
האקדמיה הקיסרית לאמנויות נחשבת לאחד הגורמים המרכזיים בעיצוב המסורת של אמנות הבארוק והקלאסיציזם הרוסיים, ובהמשך גם של האקדמיזם והזרמים שיצאו נגדו. בוגריה השתתפו בעיצוב מרכזי הערים הרוסיות, בהקמת אנדרטאות וביצירת אוספי האמנות של מוזיאונים כמו ארמון החורף וגלריות ציבוריות נוספות.

המבנה ההיסטורי של האקדמיה, על מיקומו הבולט על שפת הנֵבה, נחשב לאחד מסמלי הנוף האדריכלי של סנקט פטרבורג ונכלל ברשימת אתרי המורשת התרבותית הפדרלית של רוסיה.

## קישורים חיצוניים

* היסטוריה קצרה של האקדמיה הקיסרית לאמנויות באתר האקדמיה הרוסית לאמנויות (ברוסית)
* סקירה היסטורית של האקדמיה והמורשת שלה באתר מכון רפין (ברוסית)
* דף מידע על האקדמיה הקיסרית לאמנויות באתר Culture.ru (ברוסית)

## הערות שוליים

קטגוריה:בתי ספר לאמנות
קטגוריה:סנקט פטרבורג: חינוך
קטגוריה:סנקט פטרבורג: מבנים
קטגוריה:רוסיה: חינוך
חינוך
קטגוריה:האימפריה הרוסית: חינוך
קטגוריה:סנקט פטרבורג: אוניברסיטאות ומכללות
האוניברסיטאות הקיסריות של האימפריה הרוסית

**האוניברסיטאות הקיסריות של האימפריה הרוסית** היו קבוצת אוניברסיטאות מחקר ציבוריות שפעלו בתחומי האימפריה הרוסית מן המאה ה־18 ועד ראשית המאה ה־20. מוסדות אלה היו מרכזי ההשכלה הגבוהה העיקריים של האימפריה, ושימשו בסיס להתפתחות מערכות ההשכלה הגבוהה ברוסיה המודרנית, באוקראינה, במדינות הבלטיות, בפולין, בפינלנד ובסיביר.

במהלך התקופה הקיסרית פעלו שנים עשר מוסדות שנשאו את התואר „אוניברסיטה קיסרית”. הראשונה הייתה האוניברסיטה הקיסרית של מוסקבה (1755), ובהמשך הוקמו אוניברסיטאות קיסריות בערים מרכזיות נוספות – דרפט (טארטו), וילנה, חרקוב, קאזאן, סנקט פטרבורג, קייב, אודסה, ורשה, טומסק, הלסינקי וסראטוב. לאחר מהפכת פברואר 1917 הוסר התואר „קיסרית” משמות האוניברסיטאות, ובשנים שלאחר מכן הן שולבו במערכות ההשכלה של המדינות החדשות שקמו בשטחי האימפריה לשעבר.

## סקירה היסטורית
רעיון האוניברסיטה ברוסיה התפתח כבר במאה ה־18, אך צורה „קלאסית” של אוניברסיטה ריבונית, בעלת מספר פקולטות מלא ומעמד אקדמי עצמאי, התקבעה עם ייסוד האוניברסיטה הקיסרית של מוסקבה ב־1755 ביוזמת מיכאיל לומונוסוב והמדינאי איוואן שוּבָלוֹב. בראשית המאה ה־19, בתקופת שלטונו של אלכסנדר הראשון, נבנתה רשת של „אזורי לימוד” (*учебные округа*), שבה כל מחוז חינוך הוכפף לאוניברסיטה קיסרית מרכזית.

במאה ה־19 ובראשית המאה ה־20 היו האוניברסיטאות הקיסריות מוקד לחיים אינטלקטואליים ופוליטיים: הן עיצבו את שכבת הפרופסורה והאינטליגנציה הרוסית, בתוכן התפתחו תנועות סטודנטיאליות ודיונים על רפורמות פוליטיות וחברתיות, והן שימשו זירה להתגוששות בין גישות שמרניות וליברליות במדיניות ההשכלה הגבוהה. במקביל שימשו חלק מן האוניברסיטאות הקיסריות גם כלי מדיני לחיזוק השליטה הרוסית במרחבים רב־לאומיים כגון פולין, פינלנד וארצות הבלטיות.

## רשימת האוניברסיטאות הקיסריות
הטבלה שלהלן מסכמת את האוניברסיטאות שנשאו בתקופה הקיסרית את התואר „אוניברסיטה קיסרית”, את שנות ייסודן ואת שמותיהן המודרניים העיקריים:

הספירה המדויקת של „אוניברסיטאות קיסריות” משתנה בין חוקרים שונים (למשל בשאלה אם לכלול מוסדות שהוסבו אחר כך למוסדות מסוג אחר), אך ברוב הספרות ההיסטורית מדובר בעשרות מעטות של אוניברסיטאות בעלות מעמד קיסרי רשמי.

## ראו גם
* האימפריה הרוסית
* אוניברסיטת מוסקבה
* אוניברסיטת סנקט פטרבורג
* אוניברסיטת טרטו
* אוניברסיטת הלסינקי

## קישורים חיצוניים
* 
* 
* 
* 

## הערות שוליים

קטגוריה:האימפריה הרוסית
קטגוריה:האימפריה הרוסית: חינוך
ליאורה קמינצקי

**ליאורה קמינצקי** היא יוצרת, תסריטאית,  עורכת תסריט, ובמאית ישראלית.

## ביוגרפיה
קמינצקי היא בעלת תואר ראשון מהחוג לקולנוע וטלוויזיה של אוניברסיטת תל אביב, ובוגרת School of Visual Arts שבניו יורק . בין השנים 2007–2010 שימשה כיו״ר איגוד התסריטאים.

## פילמוגרפיה
### כתסריטאית

### כיוצרת

### כבמאית

### תפקידים נוספים

## מענקים וקרנות
במהלך הקריירה זכתה קמינצקי בשורה של מענקים ופרסים לפיתוח פרויקטים קולנועיים וטלוויזיוניים.

בשנת 2004 הוענק לה מענק פיתוח מהקרן הקולנוע הישראלי עבור תסריט סרט באורך מלא בשם "דיסנילנד".

בשנת 2005 זכתה במקום הראשון בתחרות הפיצ׳ינג של TV Europe בפסטיבל חיפה עבור "ספינת הבנות", וקיבלה גם מענק פיתוח מקרן הקולנוע הישראלי לתסריט הילדים והנוער "חיי כלב".

בשנת 2008 קיבלה מענק פיתוח נוסף מהקרן הקולנוע הישראלי עבור התסריט "ספינת הבנות".

בשנת 2011 זכתה במענקי פיתוח מהקרן הקולנוע הישראלי עבור תסריט "מג׳אר" שהיה בהמשך לבסיס לסדרת הטלוויזיה "יאפא", וכן ממפעל הפיס-קרן רבינוביץ לפיתוח התסריט "הנה אני מתחילה".

בשנת 2012 קיבלה תמיכה מהמיזם לקולנוע ולטלוויזיה בירושלים עבור פיתוח סדרת טלוויזיה.

## קישורים חיצוניים

* 
* 

## הערות שוליים

קטגוריה:תסריטאיות ישראליות
קטגוריה:במאיות ישראליות
קטגוריה:בוגרות אוניברסיטת תל אביב
קטגוריה:ישראליות שנולדו במאה ה-20